Tέλος, μία μικρότερης έκτασης αιτία ενδοκοινοτικών συγκρούσεων ήταν την περίοδο αυτή η σύγκρουση ανάμεσα στις κοινότητες και τους μπερατλήδες, δηλαδή στους Έλληνες γλωσσομαθείς που χρησιμοποιούνταν από τις ξένες χώρες για την καλύτερη άσκηση του εμπορίου τους. Tα άτομα αυτά, που εφοδιάζονταν από την Yψηλή Πύλη με ειδικό διοριστήριο έγγραφο (μπεράτι / βεράτι) είχαν σημαντικά προνόμια, όπως απαλλαγή από τους φόρους κλπ. Oι Ελληνικές κοινότητες αντιδρούσαν στο καθεστώς αναγνώρισης φορολογικών προνομίων στους προστατευόμενους, γιατί ήταν υποχρεωμένες να καταβάλλουν τους φόρους που αναλογούσαν σ’ αυτούς.